Държавен вестник, бр. 32, 2021 г., стр. 74

СТР.  74	
Д Ъ Р Ж А В Е Н  В Е С Т Н И К 	
БРОЙ  32
МИНИСТЕРСТВО 
НА ЗДРАВЕОПАЗВАНЕТО
НАРЕДБА № 6
от 26 март 2021 г.
за утвърждаване на медицински стандарт 
„Детска клинична хематология и онкология“
Член единствен. С тази наредба се утвърж­
дава медицински стандарт по медицинската 
специалност „Детска клинична хематология 
и онкология“ съгласно приложението.
Преходни и заключителни разпоредби
§ 1. Лечебните заведения привеждат дей­
ността си в съответствие с тази наредба в срок 
до 6 месеца от влизането є в сила.
§ 2. Наредбата се издава на основание чл. 6, 
ал. 1 от Закона за лечебните заведения.
Министър: 
Костадин Ангелов
Приложение 
към член единствен
МЕДИЦИНСКИ СТАНДАРТ
„ДЕТСКА КЛИНИЧНА ХЕМАТОЛОГИЯ
И ОНКОЛОГИЯ“
1. Основна характеристика на медицинската 
специалност „Детска клинична хематология 
и онкология“
1.1. Дефиниция, основни цели и задачи на 
медицинската специалност.
1.1.1. Дефиниция. 
„Детската клинична хематология и онко­
логия“ (ДКХО) е самостоятелна медицинска 
специалност, занимаваща се с болестите на 
кръвта (доброкачествени и злокачествени) и 
солидните тумори при децата от 0 до 18-го­
дишна възраст. 
По изключение, пациенти, започнали лече­
ние на злокачествено заболяване преди навърш­
ване на 18-годишна възраст с химиотерапия 
според интензивни педиатрични протоколи, 
също могат да бъдат обект на терапия по стан­
дарта за ДКХО до приключване на лечението. 
Детската клинична хематология и онкология 
е специалност, тясно свързана и взаимодейст­
ваща с всички останали медицински специал­
ности за деца, но със специфична методология 
и терапевтична дейност, като: 
1.1.1.1. познания и адекватно разбиране на 
съвременните концепции за епидемиология, 
етиология, патофизиология, диагноза, прог­
ноза и терапевтични подходи на вродените и 
придобити болести на кръвта и кръвотворните 
органи и злокачествени тумори при деца;
1.1.1.2. познания, практически умения и 
интерпретация на показания, чувствителност, 
специфичност и резултати от специфичните 
лабораторни, морфологични, имунохематоло­
гични, имунохистохимични, флоуцитометрич­
ни, цитогенетични, молекулярно-генетични и 
образни методи за изследване на кръвта, костния 
мозък, лимфните структури и вътрешни органи 
в норма и патология при деца;
1.1.1.3. познания и практически умения за 
координиране на диагностичните процеси на 
доброкачествените и злокачествени хематоло­
гични болести и солидни тумори при деца, както 
и на хематологичните прояви на вродените и 
придобити болести на други органи и системи;
1.1.1.4. познания и практически умения в 
диагностицирането и интерпретацията на ре­
зултатите на методите за цялостна оценка на 
коагулационната система в норма и патология; 
познания и практически умения за процедурите 
плазмафереза, цитафереза и колекциониране 
на хемопоетични стволови клетки;
1.1.1.5. познания и практически умения за 
прилагане на различни терапевтични подходи 
при болестите на кръвта и кръвотворните 
органи и злокачествените солидни тумори 
при деца, поведението при спешни и живото­
застрашаващи състояния, трансплантация на 
хемопоетични стволови клетки;
1.1.1.6. познания и практически умения за 
оценка и мониториране на терапевтичния от­
говор в хода на лекарственото лечение, както 
и токсичните прояви при нежеланите лекар­
ствени реакции;
1.1.1.7. познания и практически умения за 
прилагане на палиативна терапия (най-добри 
поддържащи грижи) при деца с хематологични 
и онкологични болести, включваща контрол 
на ракова болка, анемия, хеморагична диатеза, 
дистрес, дихателна недостатъчност, нарушения 
в храненето и др.; 
1.1.1.8. познания и практически умения за 
провеждане на допълнително продължително 
проследяване (диспансерно, follow up) на деца 
с доброкачествени хематологични или онко­
логични болести; 
1.1.1.9. познаване на методичните насоки и 
законодателството за получаване, изследване 
и използване на кръвта, кръвните съставки и 
специално обработени кръвни компоненти и 
продукти; практически умения за клиничното 
приложение на кръв и кръвни биопродукти и 
адекватно поведение при нежелани реакции;
1.1.1.10. познания и умения за провеждане на 
клинични проучвания и научни изследвания при 
болестите на кръвта и кръвотворните органи 
и злокачествените тумори при деца, съгласно 
принципите на добрата клинична практика;
1.1.1.11. комуникативни и психологически 
умения, компетентност по етични и социални 
проблеми при деца с хематологични и онколо­
гични болести и техните семейства. 
1.1.2. Основни цели. 
Основна цел на медицинската специал­
ност ДКХО е да осигури ранна диагностика, 
адекватно специфично лечение, медицинска 
експертиза, профилактика и диспансеризация